Stryery oor speletjie lei tot tiener se moord | Maroela Media
'n Tienerseun (15) van Odendaalsrus in die Vrystaat is met 'n knipmes doodgesteek ná 'n woordewisseling oor 'n speletjie tussen hom en 'n jonger maat ontstaan het.
Die 12-jarige maat word aangekla van die moord.
Brig. Motantsi Makhele, woordvoerder van die polisie, sê Lebohang Malgas, 'n gr. 9-leerder, en die verdagte, 'n gr. 6-leerder, het Vrydag omstreeks 19:30 'n dobbelspel in die straat van blok 7 in Kutlwanong gespeel.
Die twee seuns het in 'n hewige argument oor die speletjie betrokke geraak en die jonger seun is huis toe. Hy het na bewering later teruggekeer, 'n knipmes uitgepluk en Lebohang daarmee in die bors gesteek.
Die tiener het inmekaargesak en is op die toneel dood verklaar.
Makhele sê die minderjarige verdagte is op aanklag van moord in hegtenis geneem, maar intussen onder toesig van sy voog vrygelaat.
Die seun moet Maandag in die landdroshof in Odendaalsrus verskyn.
Die twee seuns was ten tyde van die voorval leerders van verskillende skole in Kutlwanong.
Wag sterf tydens transitoroof by Knysna-supermark
waar gaan die lewe van sulke jong kinders heen, hulle sien dit wat nou algemeen geword het, bende gevegte
Ja, dobbel, nê!
So maklik soos dit. Hierdie land het dringend genesing nodig, asook verandering. Ons kan begin by die verroting van die regering.